  Майя Бывальцева Можгаысь 10 номеро школаын 9-тӥ «А» классын дышетскисьёс «Всероссийская школьная летопись» ӵектос улсын книга гожтӥзы. Одӥг экземплярез Москваын Россиысь кун нылпи лыдӟиськонниын утиськоз. Со сярысь «Живая классика» фондлэн калыкен кусып возёнъя департаментэзлэн пресс-службаез ивортӥз. «Год за годом, день за днём» книгазылы материал люкан бордын пиналъёс быдэс ар ужазы – текстъёс гожъязы, туспуктэмъёс, суредъёс лэсьтӥзы. Книгаез гожтон пиналъёслы берен берытскыны но школа улонысьтызы тужгес яркыт учыръёсты тодазы вайыны, школазылэн историез, дышетӥсьёссы сярысь вераны, улон сюресазы юрттэт но юрттӥсь муртъёслы тау карыны луонлык сётӥз Екатерина Васильева, классэн кивалтӥсьКалыккуспо йӧскалык идентификатор (ISBN) книгалы ышыны уз сёты. Валтӥсь нылпи лыдӟетъюртын сяна, одӥг экземплярез Россиысь книга палатаын но утиськоз.  ӵектосэ пыриськисьёслы книгаез дунтэк сётозы. Одӥгез школаысь лыдӟиськонниын возиськоз. Ньыль арскын ӵектосэ Россилэн 84 улосвылъёсысьтыз 400 сюрслэсь трос дышетскисьёс пыриськизы. Соос кык сюрс пала книгаос гожтӥзы. Проект Росси азьмуртлэн грантъёсъя фондэз юрттэмен быдэсъяське. Тодэ вайытом, 2019-тӥ ар пумын Можгаысь 10 номеро школалы Сергей Александрович Маев генерал-полковниклэсь нимзэ сётӥзы.  Тегъёс: Можга Удмуртия пиналъёс школаос книгаос  